text: почивка на топло и слънчево през ноември :: BG-Mamma
  почивка на топло и слънчево през ноември
  26 окт. 2011, 11:03 ч.
  Това ми е питането. Препоръчайте ми някое слънчево и приятно място, на което сте били докато тук е студ и мраз Да не е прекалено екзотично, защото бюджета е до 2000лв
  # 1 26 окт. 2011, 11:27 ч.
  Кипър, Египет, Израел - за тоя бюджет горе-долу в такъв радиус. Евентуално и Тунис/Мароко.
  Пропуснах - има някакви оферти по хиляда-хиляда и нещо и за Дубай, ма за мен това не е мястото
  Последна редакция: ср, 26 окт 2011, 11:33 от Параход
  # 2 26 окт. 2011, 12:58 ч.
  Смело мога да добавя и Канарски острови, но при самостоятелна организация и летене с нискотарифни компании !
  # 3 26 окт. 2011, 14:16 ч.
  И аз за Канарите се сетих, няма да е 30С, но може спокойно да става за плаж и да има достатъчно слънце ( и ветрец обаче). Самостоятелно до Испания с нискотарифна ( Wizz Air, Ryan Air) и от там помня, че Air Europe летяха до Тенерифе и Лас Палмас.
  Дубай - о, не ...особено с бюджет Това място е просто "меката" на харченето и високите цени пък и нищо особено като плаж.
  # 4 26 окт. 2011, 14:27 ч.
  Ryan Air също имат полети от Мадрид до Тенерифе, Лансароте, Фуертевентура, а може би и до Гран Канария(за там не съм се интересувала). С много ровене и напасване на полети пътят до там за двама може да излезе около 500 - 600 лева!
  # 5 26 окт. 2011, 15:20 ч.
  А има и много оферти за пътуване (от Мадрид или Барселона предимно)+хотел за Канарските (www.lastminute.es, www.rumbo.es). Времето е страхотно за плаж, без да е горещо 26-28-30 градуса. Само за влзиане в океана не става, но по басейните е ОК.
  # 6 27 окт. 2011, 09:02 ч.
  Май фаворитът засега наистина се очертава да е Канарите! Като видях снимки направо се влюбих. Благодаря на всички включили се с идеи и предложения! Сега остава да измисля сравнително евтин вариант.
  # 7 27 окт. 2011, 10:09 ч.
  Как ви се вижда вариант за организирано пътуване? Има оферти за почивка в нисък сезон в Испания , Египет и Турция.
  Ако пътуваме самостоятелно бюджет въобще не мога да определя. Та, едно хапване е 60-70 лева. Затова си мисля, че ако е платен хотелът и храната предварително, положението с парите би се облекчило.
  Като казах храна, да споделя - най-страхотната кухня, на която съм попадала е тунизийската. Мога да я определя като "българска", но с повече подправки. Всичко ми харесваше! Нямам обаче никакви отзиви за пътуване оттам, откакто поеха новия курс. А и след изборите...
  Ако имам 10 свободни дни, които предстоят и 2к в лева ще организирам една обиколка на Крит като внимавам с харчлъка.
  Последна редакция: чт, 27 окт 2011, 10:18 от InaDot
  # 8 27 окт. 2011, 10:57 ч.
  За Канарите немските опратори предлагат добри цени за това време на годината. Преди време бях резервирала само за хотел, прилична цена, май през Некерман беше.
  dyvaromi - Новак
  # 9 27 окт. 2011, 15:08 ч.
  Цитат на: Asinka в ср, 26 окт 2011, 14:16
  За шопинга съм съгласна от 3 месеца съм в Дубай и на мъжа ми му се изправя косата, спомена ли само че ще поизляза за малко В ОАЕ има много хубави плажове, но около Фуджайра.
  От всякаква магребска кухня съм опитвала ,но за мен най-добра е мароканската ,а е и най-прочутата
  Ако решиш да пътуваш до Магреба през ноември, ти препоръчвам именно Мароко ,но не Казабланка, защото по това време вече е хладно, а и големият град не предполага лежерен туризъм , не и Маракеш- няма море ,a е и скъпо... Агадир е идеалното място -слънце, красиви плажове, xубави нотели ,добри цени, а е и меката на СПА процедурите! Точно срещу него са Канарските острови -също добър вариант, а от горните постове разбирам и удобен за пътуване от България
  Аз ти предлагам и нещо по-екзотично - примерно Доминиканската Република, а и излиза доста икономично само трябва да се придвижиш до Мадрид( поне ние от там пътувахме) след това всичко си влиза в пакета-чартър хотел и т. н. т .